Komisjoni määrus (EMÜ) nr 2080/91,

16. juuli 1991,

millega asendatakse 31. detsembril 1987. aastal kehtinud ühise tollitariifistiku nomenklatuuril põhinevad koodid koondnomenklatuuril põhinevate koodidega teatavate kaupade klassifitseerimist käsitlevates määrustes

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1056/91, [2] eriti selle artiklit 15,

ning arvestades, et:

nõukogu 28. juuni 1968. aasta määrusega (EMÜ) nr 950/68 ühise tollitariifistiku kohta, [3] kehtetuks tunnistatud määrusega (EMÜ) nr 2658/87, on kehtestatud ühise tollitariifistiku nomenklatuur, mis põhineb 15. detsembri 1950. aasta konventsioonil tollitariifistiku kaupade liigituse kohta;

komisjon on vastavalt nõukogu 16. jaanuari 1969. aasta määrusele (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [4] kehtetuks tunnistatud määrusega (EMÜ) nr 2658/87, vastu võtnud hulga määrusi, mis käsitlevad kaupade klassifitseerimist ühise tollitariifistiku nomenklatuuris;

määrusega (EMÜ) nr 2658/87 on kehtestatud kaupade nomenklatuur, edaspidi "koondnomenklatuur", mis vastab samaaegselt nii ühise tollitariifistiku kui ka ühenduse väliskaubandusstatistika nõuetele ning põhineb rahvusvahelisel kaupade kirjeldamise ja kodeerimise harmoneeritud süsteemi konventsioonil, millega asendatakse 25. detsembri 1950. aasta konventsioon;

määruse (EMÜ) nr 2658/87 artikli 15 lõikes 1 on sätestatud, et 31. detsembril 1987. aastal kehtinud ühise tollitariifistiku nomenklatuuril põhinevad koodid ja kauba kirjeldus tuleb asendada koondnomenklatuuril põhinevate koodide ja kauba kirjeldusega;

määrusi, millel on veel praktiline tähtsus ning mille ülevõtmisega ei kaasne sisulisi muudatusi, tuleks muuta vastavalt ja sellises ulatuses, et need täiendaksid komisjoni määrustega (EMÜ) nr 646/89 [5] ja (EMÜ) nr 2723/90 [6] vastuvõetud määruste esialgset loetelu,

ON VASTU VÕTNUD KÄESOLEVA MÄÄRUSE:

Artikkel 1

Lisa 1. veerus loetletud määrustes, mis osutavad 2. veerus kirjeldatud kaupadele, asendatakse 3. veerus esitatud ühise tollitariifistiku nomenklatuuril põhinevad koodid 4. veerus loetletud koondnomenklatuuri koodidega.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. juuli 1991

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 107, 27.4.1991, lk 10.

[3] EÜT L 172, 22.7.1968, lk 1.

[4] EÜT L 14, 21.1.1969, lk 1.

[5] EÜT L 71, 15.3.1989, lk 20.

[6] EÜT L 261, 25.9.1990, lk 24.

--------------------------------------------------

LISA

Määruse (EMÜ) nr | Kauba kirjeldus | Ühise tollitariifistiku rubriigi nr | CN-kood |

1 | 2 | 3 | 4 |

2257/87 | 1.Ühise tollitariifistiku alamrubriiki 27.07 B kuuluvad tooted, mis on ette nähtud töötlemiseks, mille tulemusena saadakse mootorikütuseks või kütteaineks sobivad tooted, liigitatakse alamrubriiki 27.07. B II, kui kõnealune töötlemisprotsess kuulub ühise tollitariifistiku 27. kaubagrupi täiendavas märkuses 5 esitatud loetellu | 27.07 B II | 2707109027072090270730902707509127075099 |

| 2.Alamrubriiki 27.07 B kuuluvad tooted liigitatakse samuti alamrubriiki 27.07 B II, kui need on ette nähtud eelmises punktis nimetatust erinevaks töötlemiseks ning mille tulemusena saadakse edaspidi tööstuslikule töötlemisele kuuluv mootorikütus või kütteaineteks sobivad tooted | 27.07 B II | 2707109027072090270730902707509127075099 |

| Juhul kui eespool nimetatud saadud tooteid kasutatakse mootorikütuse või kütteainetena, liigitatakse selleks kasutatud alamrubriigi 27.07 B tooted proportsionaalselt alamrubriiki 27.07 B I | 27.07 B I | 27071010270720102707301027075010 |

2585/86 | Gaasiõli väävelhappega töötlemiseks, mille käigus lisatakse 98protsendilist väävelhapet 10 liitrit põhisaaduse 100 m3 kohta, s.o 0,01 mahuprotsenti, seejärel neutraliseeritakse 20 protsendilise naatriumhüdroksiidi lahusega koguses 38 liitrit 100 m3 kohta, s.o 0,038 mahuprotsenti, ning edasi töödeldakse aktiivsöega sundperkolatsiooni meetodil läbi 5 m3 suuruse filtri | 27.10 C I c) | 27100069 |

810/83 | 1.Keraamiline põrsakujuline rahakassa, umbes 15 cm pikk ja 9 cm kõrge, lillemotiiviga, seljal mündipilu ja põhjas pehme kummikorgiga suletud ümmargune auk müntide väljavõtmiseks | 69.13 | 6913 |

| 2.Keraamiline vanamehe-/kerjusekujuline rahakassa, umbes 18 cm kõrge, maalitud näo ja rõivastega, millel on mündipilu ja põhjas pehme kummikorgiga suletud ümmargune auk müntide väljavõtmiseks | 69.13 | 6913 |

| 3.Keraamiline pingviinikujuline rahakassa, umbes 30 cm kõrge, seljal mündipilu ja põhjal tabalukk | 69.13 | 6913 |

| 4.Plastmassist pingviinikujuline rahakassa, umbes 16 cm kõrge, punase salliga, seljal mündipilu | 39.07 B V d) | 39264000 |

| 5.Maalitud puidust rahakassa, mis kujutab stiliseeritud lapsefiguuri, umbes 16 cm kõrge, koosneb silindrilisest topsikust, millel on mündipilu; figuuri pealael on äravõetav puutapp, mis eemaldatakse müntide väljavõtmiseks ning mis hoiab paigal kolme kuuli, mis kujutavad käsi ja noogutavat pead | 44.27 B | 442010 |

| 6.Miniatuurse postkasti kujuline metallist punaseks värvitud rahakassa (umbes 12 cm kõrge, põhi ligikaudu 5 × 6 cm), mille tagaküljel on auk seinale riputamiseks, esiküljel mündipilu ja väike lukustatav luuk | 73.40 B | 73269098 |

2858/86 | 1.Kiirköitja, mis koosneb ristkülikukujulisest papitükist (ligikaudsete mõõtmetega 530 × 310 mm ja paksusega 1,84 mm) ning mis on mõlemalt poolt kaetud kõigist neljast nurgast kokkusulatatud plastikkihiga (ligikaudne paksus 0,23 mm); selline pinnatud papp on kahest kohast kokku volditud, et moodustuks kaante selg. Sees on kinnitusmehhanism | 39.07 | 39261000 |

| 2.Kiirköitja, mis koosneb kahest ristkülikukujulisest papitükist (kaaned, mõlemad ligikaudsete mõõtudega 310 × 220 mm ja paksusega 1,64 mm), papiribast (selg, ligikaudsete mõõtudega 310 × 45 mm ja paksusega 1,64 mm) ja kahest kitsast ribast selja mõlemal küljel (tugevdus, mõlemad ligikaudse suurusega 310 × 14 mm ja paksusega 1,64 mm) ning mis on piki selga moodustavat riba ja piki tugevdusribasid kaetud mõlemalt poolt kõigist neljast nurgast kokkusulatatud plastikkihiga (ligikaudne paksus 0,42 mm). Sees on kinnitusmehhanism | 39.07 | 39261000 |

| 3.Kiirköitja, mis koosneb kahest ristkülikukujulisest papitükist (kaaned, mõlemad ligikaudsete mõõtudega 255 × 310 mm ja paksusega 2,05 mm) ja papiribast (selg, ligikaudsete mõõtudega 51 × 310 mm ja paksusega 2,05 mm) ning mis on piki kiirköitja selga moodustuvat riba kaetud mõlemalt poolt kõigist neljast nurgast kokkusulatatud plastikkihiga (ligikaudne paksus 0,40 mm). Sees on kinnitusmehhanism | 39.07 | 39261000 |

| 4.Ristkülikukujulisest papitükist (ligikaudsete mõõtudega 520 × 310 mm) kiirköitja, mille keskosas piki kaht murdejoont on kaks üksteisest umbes 18 mm kaugusel asuvat ristkülikukujulist ava (ligikaudse suurusega 290 × 6 mm). Papp on mõlemalt poolt kaetud kõigist neljast nurgast ja avade kohalt kokkusulatatud plastikkihiga. Sees on kinnitusmehhanism | 39.07 | 39261000 |

3929/86 | Seitsmekihiline vineer pikkusega 1981-2400 mm, laiusega 762-1220 mm ja paksusega umbes 44 mm, mille mõlema kolmekihilise poole vahel on plokktäidis, ja millel on kaks pikka serva (vajaduse korral spoonitud) ja üks või kaks lühikest serva (vajaduse korral spoonitud), mis koosnevad peamiselt ainult ühest, nn kreppliistust, mida ei ole rohkem töödeldud | 44.15 | 4412 |

3557/81 | Rullides olev toode, mis koosneb kahest kokkuliimitud lehest, millest üks on 320 g/m2 kaaluv poolpleegitatud sulfaatpapp, mis on mõlemalt poolt kaetud polüetüleeni kihiga (vastavalt 14 ja 18 g/m2, ja teine 26 g/m2 kaaluv ning alla 0,20 mm paksune alumiiniumleht, mille väliskülg on kaetud polüetüleeni kihiga (30 või 50 g/m2) | 48.07 D | 48113900 |

1592/71 | Kattematerjalid (eelkõige katusekattematerjalid) rullides või plaatidena, erikujuliselt mõõtu või formaati lõigatud või mitte (katusesindlid või katteplaadid) paber- või pappalusel, kas asfaldi või muu samalaadse materjaliga immutatud või immutamata, mõlemalt küljelt selle materjaliga pinnatud või sellesse kastetud, mineraalainetega (liiv, kiltkivijäätmed, kivid jne) pinnatud või pindamata, või ühelt küljelt õhukese metallikihiga (eelkõige vask või alumiinium) kaetud | 68.08 | 6807101168079000 |

679/72 | "Vitreous china" või "semi-vitreous china" tooted, mis on suuremal või vähemal määral klaasistatud keraamilised tooted, kergelt hallikasvalgest või värvitud keraamilisest materjalist, mis on keelele sile, klassifitseeritakse vastavalt rubriikidesse või alamrubriikidesse 69.09 A, 69.11, 69.13 B või 69.14 A, kui neil on samaaegselt järgmised omadused: a)I lisas sätestatud meetodi kohaselt mõõdetud poorsus (veeimendumise koefitsient) kuni 3 %;b)tihedus 2,2 või rohkem;c)II lisas sätestatud meetodi kohaselt mõõdetud poolläbipaistvus, kui paksus on kuni umbes 3 mm. Viimati mainitud kriteeriumi ei kohaldata, kui keraamilisse materjali on segatud värvi või kui see on kaetud värvilise või läbipaistmatu laki või emailiga | 69.09 A 69.11 69.13 b 69.14 A | 5909110069116913100069141000 |

1220/84 | 1.Värvitust klaasist ("strass") kaheksanurksed (läbimõõduga umbes 14 mm) lõigatud ja mehhaaniliselt lihvitud rosetid, mille mõlemal küljel on palju tahke ja mille serva lähedal on kaks sümmeetrilist läbivat ava; need paigaldatakse tavaliselt elektrivalgustusseadmeile | 70.14 A I | 94059111 |

| 2.Värvitust klaasist ("strass") ovaalsed (nt umbes 50 × 29 mm) lõigatud ja mehhaaniliselt lihvitud ripatsid, mille mõlemal küljel on palju tahke ja mille tipu lähedal on läbiv ava; need paigaldatakse tavaliselt elektrivalgustusseadmeile | 70.14 A I | 94059111 |

| 3.Värvitust klaasist ("strass") lõigatud ja mehaaniliselt lihvitud kuulid (läbimõõduga umbes 30 mm), millel on palju tahke ja väike metallist kinnituskonks; need paigaldatakse tavaliselt elektrivalgustusseadmeile | 70.14 A I | 94059111 |

| 4.Värvitust klaasist ("strass") lõigatud ja mehaaniliselt lihvitud helmed (läbimõõduga umbes 10 mm), millel on palju tahke ja mille keskteljel on läbiv ava; neid kasutatakse tavaliselt juveeltoodete imitatsioonide valmistamisel | 70.19 A I a) | 70181011 |

3558/81 | Kõrvarõngad, mis on steriilses pakendis või mitte, valmistatud kulla või hõbedaga kaetud terasest ja mis koosnevad dekoratiivse peaga tihvtist ja liblikakujulisest kinnitusest ning mille tihvti abil läbistatakse kõrvalest spetsiaalse vahendiga, millega kõrvarõngas kinnitatakse kõrvalesta külge | 71.16 A | 71171991 |

1030/86 | Võtmehoidja, umbes 3 cm pikkuse nikeldatud terasketiga, mille ühes otsas on samast materjalist avatav ja suletav rõngas ning teises otsas väikese plastmassist kaitseümbrise (mõõtudega umbes 5 × 2,5 cm) sees miniatuurne telefonimärkmik, mille kaanel on reklaamsõnum | 73.40 B | 73262090 |

1480/83 | Lastele ettenähtud komplektid, mis koosnevad järgmistest osadest: 1.mitteväärismetallist kett, mitteväärismetallist ja plastmassist kamee tüüpi ripats, mitteväärismetallist ja plastmassist kaks kõrvarõngast, pross ja sõrmus, mis on pakitud ühte pakendisse;2.mitteväärismetallist kett, plastmassist kellakujuline ripats, kaks kõrvarõngast, kaks käevõru ja kaks sõrmust, mis on pakitud ühte pakendisse | 97.03 B | 95037000 |

--------------------------------------------------